***ПРИЛОЖЕНИЕ № 5***

**ДОГОВОР**

**№………………………./……………….2018г.**

Днес, …………………………..2019 г., в гр.София, между:

**1. СОФИЙСКА ГРАДСКА ПРОКУРАТУРА,** с адрес: гр. София, бул.“Витоша“ № 2, ет.2, ЕИК / код по Регистър БУЛСТАТ ………………… , представлявана от …………………………………………………………………, в качеството на ……………………………………, съгласно Заповед № 3606/15.10.2018 г., наричана за краткост **ВЪЗЛОЖИТЕЛ**, от една страна,

и

**2. …………………………………………………………..**, с адрес: ……………………. / със седалище и адрес на управление: ……………………,

ЕИК/код по Регистър БУЛСТАТ, регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […],представляван/а/о от ……………………………………………………., в качеството на ……………………………………….., съгласно,

наричан/а/о за краткост **ИЗПЪЛНИТЕЛ**, от друга страна,

**на основание** чл.194, ал.1 от Закона за обществените поръчки („**ЗОП**“) и съгласно утвърден на ………………. 2019 г. от ВЪЗЛОЖИТЕЛЯТ Протокол от работата на Комисията назначена със Заповед № ……./……..2019 г. на възложителя за оценяване и класиране на постъпилите оферти за избор на ИЗПЪЛНИТЕЛ на обществена поръчка чрез събиране на оферти с обява по реда на глава двадесет и шеста от ЗОП, с предмет: **„Извършване на очни прегледи“ на магистрати и съдебни служители при Софийска градска прокуратура:**

се сключи настоящия договор, съгласно който страните се споразумяха за следното:

1. **ПРЕДМЕТ НА ДОГОВОРА**

**Чл.1.** Възложителят възлага, а Изпълнителят приема да извърши очни прегледи на магистрати и съдебни служители в Софийска градска прокуратура, съгласно изискванията на КТ, ЗЗБУТ, Наредба № 3 от 28.02.1987 г. за задължителните предварителни и периодични медицински прегледи на работниците и Наредба №7 от 15.08.2005 г. за минималните изисквания за осигуряване на здравословни и безопасни условия на труд при работа с видеодисплеи.

Видът на задължителните очни прегледи е определен съгласно Приложение № 5 към Наредба № 3/1987 г., чл.9 от Наредба № 7/2005 г. и предписанията от обслужващата Служба по трудова медицина.

Неразделна част от този договор е Техническо предложение на Изпълнителя (*Приложение № 2*) и Ценово предложение на Изпълнителя (*Приложение № 3*).

**Чл.2.** Дейностите по чл.1 ще се извършват по предварително съгласуван с Възложителя и съобразен с работното му време план-график за изпълнението на медицинската услуга по договора, изготвен от Изпълнителя на базата на предоставен му от Възложителя поименен списък на магистратите и служителите от Софийска градска прокуратура

**ІІ. МЯСТО, СРОКОВЕ И ИЗПЪЛНЕНИЕ.**

**Чл.3.** (1)Договорът влиза в сила, считано от датата на подписването му и е със срок на изпълнение **до 01.11.2019 г.**

(2) Описаните в Техническото предложение на Изпълнителя очни прегледи следва да се извършват в съответните кабинети на адреса на лечебното заведение: ……………………………., посочен от Изпълнителя, съгласно уточнен от двете страни план-график за изпълнението им.

(3) Изпълнителят осигурява извършването на очни прегледи на магистрати и съдебни служители от Софийска градска прокуратура, възпрепятствани да се явят в предварително уточнения план-график за преглед, в срока на договора.

**III. ЦЕНИ И НАЧИН НА ПЛАЩАНЕ**

**Чл.4** (1)Общата цена за извършване на медицинската услуга, предмет на настоящия договор, съгласно Ценовото предложение на ИЗПЪЛНИТЕЛЯ е в размер **до** **8000,00 /***осем хиляди***/** лева без ДДС.

(2) Стойността на договора се формира въз основа на реално прегледаните магистрати и служители и извършената медицинска услуга, предмет на Договора, на база предложените от Изпълнителя в ценовото му предложение единични цени, които са окончателни и не подлежат на промяна за срока на действие на Договора.

(3) Окончателната сума по договора се изплаща еднократно и в пълен размер, в срок до 15 (петнадесет) работни дни след извършване на очните прегледи, предоставяне на справка за прегледаните лица, придружена с поименния списък предоставен от Възложителя с положени подписи – оригинал и предоставен от Изпълнителя първичен счетоводен документ, съдържащ всички реквизити съгласно действащото законодателство.

Действителният брой на прегледаните лица се удостоверява от Изпълнителя чрез представяне на справка, остойностена съгласно ценовото предложение на Изпълнителя.

(4)Плащането се извършва в лева по банков път по следната банкова сметка на Изпълнителя:

IBAN **…………………………**

БАНКА **……………………………….**

ТИТУЛЯР: **…………………………..**

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5.** (1) Възложителятима право:

**1.** да получи изпълнението на възложената медицинска услуга, съгласно договора, качествено и в срок.

**2.** да следи и осъществява текущ контрол по всяко време за точното изпълнение на медицинската услуга съобразно план-графика на Изпълнителя.

**3.** в случай на констатирани нередности и пропуски, да уведоми във възможно най-кратък срок Изпълнителяза предприемане на съответните мерки.

(2) Възложителят се задължава:

**1**. да предостави на Изпълнителя поименен списък на магистратите и съдебните служители на СГП, подлежащи на очни прегледи;

**2.** да спазва клаузите на този договор;

**3.** да заплаща уговорената цена на очните прегледи по реда и при условията, определени в този договор.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.**(1) Изпълнителятима право:

**1.** да изисква от Възложителя необходимото съдействие за изпълнение предмета на договора;

**2.** при добросъвестно и качествено изпълнение на медицинската услуга, предмет на договора, да получи уговореното възнаграждение при условията и по реда, определен в договора.

**(2)** Изпълнителятсе задължава:

**1.** да изпълнява задълженията си по този договор качествено и в съответствие с действащата нормативна уредба в Република България, както и съобразно определените в чл.3 срокове.

**2.** Изпълнителят се задължава в тридневен срок след приключване на прегледите да предостави на Възложителя поименен списък с подписи на прегледаните лица и справка за реално извършените очни прегледи, остойностени съгласно ценовото предложение на Изпълнителя, с оглед формиране окончателното изплащане на извършените услуги по договора.

**3.** Изпълнителят се задължавада осигури опазването на личните и служебни данни на магистратите и съдебните служители на Софийска градска прокуратура, в това число и всяка друга информация и документация, предоставена му по повод и във връзка със сключването на договора и неговото изпълнение;

**4.** Изпълнителят се задължава да уведомява своевременно упълномощеният/ите представител/и на Възложителя за всички промени в статута си, настъпили по време на срока на договора.

**VI. НЕУСТОЙКИ И ОБЕЗЩЕТЕНИЯ**

**Чл.7. (1)** В случай на неизпълнение на определения в чл.3 срок по вина на Изпълнителя, то той дължи на Възложителя неустойка в размер на 0,5 % от максимално допустимата стойност на договора за всеки просрочен ден, но не-повече от 10 % от стойността на договора /съобр. чл.4, ал. 1 от Договора/.

**(2)** В случаите на неизпълнение на клаузи от договора, виновната страна отговаря за всички вреди и пропуснати ползи, съгласно действащото законодателство в Република България.

**VIІ. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.8. (1)** Този договор се прекратява при следните случаи:

1. с окончателното изпълнение на предмета на договора;

2. по взаимно съгласие на страните, изразено в писмена форма;

3. едностранно от Възложителя,ако в резултат на обстоятелства, възникнали след сключване на договора, същият не е в състояние да изпълни своите задължения по договора - с тридневно писмено предизвестие;

4. при виновно неизпълнение на задълженията на една от страните по договора със седемдневно писмено предизвестие от изправната до неизправната страна.

5. Договорът може да се прекрати едностранно от ВЪЗЛОЖИТЕЛЯ, без предизвестие, в случай че ИЗПЪЛНИТЕЛЯТ бъде лишен от правото да упражнява дейността си.

6. Договорът се прекратява, в случай че ИЗПЪЛНИТЕЛЯТ прехвърли на трети лица правата и задълженията си по него.

**VIII. ОБЩИ РАЗПОРЕДБИ**

**Чл.9. Непреодолима сила:**

**(1)** Страните по настоящия договор не отговарят за неизпълнението му, причинено в резултат на непреодолима сила. “Непреодолима сила” по смисъла на този договор е всяко непредвидено или непредотвратимо събитие от извънреден характер, възникнало след сключването му, което прави невъзможно изпълнението на поетите с него задължения.

**(2)** Ако страната, която е следвало да изпълни свое задължение по договора, е била в забава към момента на възникване на непреодолимата сила, тя не може да се позовава на нея, при положение, че към момента на настъпване на срока за изпълнение, непреодолимата сила не е била възникнала.

**(3)** В случай, че някоя от страните по настоящия договор е възпрепятствана да изпълни задълженията си по него в резултат на непреодолима сила, срокът на действие на договора автоматично се удължава със срока на непреодолимата сила. Докато трае непреодолимата сила, изпълнението на задълженията по договора на всяка от страните се спира.

**(4)** Всяка от страните, която не може да изпълни задължението си поради непреодолима сила, е длъжна да уведоми насрещната страна в 3-дневен срок от настъпването ѝ.

**Чл.10** Всички уведомления, които страните са задължени да си изпращат една на друга във връзка с този Договор, следва да бъдат в писмена форма.

**Чл.11.** За неуредените въпроси в този договор се прилага действащото българско законодателство.

**Чл.12.** Споровете по тълкуването и прилагането на договора се решават по пътя на преговорите, а когато е невъзможно постигането на съгласие, същите се отнасят за решаване пред компетентния съд по реда на ГПК.

**IХ. КОНФИДЕНЦИАЛНОСТ**

**Чл.13.** Изпълнителят и Възложителят третират като конфиденциална всяка информация, получена при и по повод изпълнението на договора. Всяка от страните разкрива информацията по този член по искане на компетентни органи, в случаите, когато закон или подзаконов нормативен акт налагат това.

**Чл.14.** Изпълнителят няма право без предварително съгласие на Възложителя да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е освен пред свои служители. Разкриването на информация пред такъв служител се осъществява само в необходимата степен за целите на изпълнението на договора.

**Чл.15.** Възложителят гарантира конфиденциалност при използването на предоставени от Изпълнителя документи и материали по договора, като не ги предоставя на трети лица.

**X. ОБРАБОТВАНЕ НА ЛИЧНИ ДАННИ, СЪГЛАСНО РЕГЛАМЕНТ (ЕС) 2016/679**

**Чл.16**. Настоящият раздел има за цел да регулира личните права и задължения на страните, във връзка с данни и информация, определена като поверителна, които са станали известни по време на извършване на дейностите, описани в настоящия Договор.

**Чл.17**. За целите на Договора тези данни и информация ще се считат за поверителни и Страните се задължават да не предоставят на трети страни и лица, личните данни, предмет на Договора или лични данни и информация, станали им известни при изпълнение на договора.

**Чл.18**. Поверителният характер на горепосочените данни и информация ще трябва да бъде изрично деклариран с подписите на представителите на страните.

**Чл.19.** Страните се ангажират да приемат всички мерки за сигурност, които са необходими за защита на данните и информацията от поверителен характер и да се гарантира, че тяхната поверителност по никакъв начин не е нарушена.

**Чл.20.** Страните, подписвайки настоящия Договор декларират, че ще използват само обработващи лични данни, както и че са предприели достатъчни подходящи технически и организационни мерки по такъв начин, че обработването да протича в съответствие с изискванията на Регламента и по този начин осигуряват защита на правата на субектите на данни.

**Чл.21.** Страните въвеждат подходящи технически и организационни мерки, за да се гарантират, че по подразбиране се обработват само лични данни, които са необходими за всяка конкретна цел на обработването. Това задължение се отнася до обема на събраните лични данни, степента на обработването, периода на съхраняването им и тяхната достъпност.

**Чл.22.** Третирането на всички лични данни трябва да отговаря на съответното национално законодателство на участниците, по-специално във връзка със Закона за защита на личните данни и на Регламента.

**Чл.23.** Страните обработващи лични данни имат въведени вътрешни правила относно обработката и сигурността на личните данни и гарантират, че обработените лични данни са достъпни само за надлежно упълномощени служители.

**Чл.24.** Личните данни, които са станали известни по силата на настоящия Договор или по време на изпълнението му и са предмет на обработване от страните за постигане на целите и предмета на договора, се обработват за срок не по-дълъг от 24 месеца, считано от датата на подписване на договора.

**ХI. ДОПЪЛНИТЕЛНИ РАЗПОРЕДБИ**

**Чл.25.** Упълномощени представители на страните по настоящия договор са:

**ЗА ВЪЗЛОЖИТЕЛЯ:**

Име: …………………….

Телефон: ……………………..

Email: [……………………………………..](mailto:mgstankova@sgp.prb.bg)

**ЗА ИЗПЪЛНИТЕЛЯ:**

Име: …………………….

Телефон: ……………………..

Email: ……………………………………..

**Чл.26.** Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

**Чл. 27.** Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**Чл. 28.** Официална кореспонденция между страните се разменя на посочените в настоящия Договор адреси на управление, освен ако страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия чл. 23.1 се считат за валидно изпратени и получени от другата страна.

**Чл. 29.** Всички съобщения и уведомления се изпращат по пощата с препоръчана пратка или по куриер. Писмените уведомления между страните по настоящия договор се считат за валидно изпратени по факс с автоматично генерирано съобщение за получаване от адресата или по електронната поща на страните.

**Чл. 30**. Изпълнителят няма право да прехвърля своите права или задължения по настоящия договор на трети лица.

**Чл. 31.** Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция, покана за преговори с посочване на дата, час и място за преговори.

**Чл.32.** В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл.33.** Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Приложения:**

1. *Приложение № 1* – Техническо предложение на Изпълнителя;
2. *Приложение № 2 –* Ценово предложение на Изпълнителя;

Настоящият Договор се подписа в 4 еднообразни екземпляра – три за Възложителя и един за Изпълнителя.

|  |  |
| --- | --- |
| **ЗА ВЪЗЛОЖИТЕЛЯ:**  Име и фамилия | **ЗА ИЗПЪЛНИТЕЛЯ:**  Име и фамилия |
|  |  |

**Главен счетоводител:**

……………………….

Име и фамилия